Document ID: 32008R0473

Regulamentul (CE) NR. 473/2008 AL COMISIEI
din 29 mai 2008
de modificare a Regulamentului (CE) nr. 2037/2000 al Parlamentului European și al Consiliului în ceea ce privește adaptarea codurilor NC pentru anumite substanțe care diminuează stratul de ozon și pentru amestecuri care conțin astfel de substanțe
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2037/2000 al Parlamentului European și al Consiliului din 29 iunie 2000 privind substanțele care diminuează stratul de ozon (1), în special articolul 6 alineatul (5),
întrucât:
(1)
În Nomenclatura combinată pentru 2007, stabilită prin Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (2), astfel cum a fost modificat prin Regulamentul (CE) nr. 1214/2007 al Comisiei (3), codurile de nomenclatură combinată (codurile NC) pentru anumite substanțe și produse au fost modificate.
(2)
Anexa IV la Regulamentul (CE) nr. 2037/2000, referitoare la unele substanțe care diminuează stratul de ozon și la amestecuri care conțin astfel de substanțe, menționează unele dintre codurile NC modificate prin Regulamentul (CE) nr. 1214/2007. Prin urmare, este necesară adaptarea anexei respective. Având în vedere numărul modificărilor care se impun, este necesară, din motive de claritate, înlocuirea în totalitate a anexei.
(3)
Prin urmare, Regulamentul (CE) nr. 2037/2000 trebuie modificat în consecință.
(4)
Deoarece Regulamentul (CE) nr. 1214/2007 a intrat în vigoare la 1 ianuarie 2008, este necesar ca prezentul regulament să se aplice începând cu aceeași dată.
(5)
Măsurile prevăzute în prezentul regulament sunt conforme cu avizul comitetului instituit în temeiul articolului 18 alineatul (1) din Regulamentul (CE) nr. 2037/2000,
ADOPTĂ PREZENTUL REGULAMENT:
Articolul 1
Anexa IV la Regulamentul (CE) nr. 2037/2000 se înlocuiește cu textul din anexa la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Se aplică de la 1 ianuarie 2008.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 29 mai 2008.

Labels: 3
1
20